# We Pray

«We Pray» és una cançó de la banda britànica Coldplay amb la col·laboració de la rapera anglesa Little Simz, el cantant nigerià Burna Boy, la música palestino-xilena Elyanna i la cantant argentina Tini Stoessel. Es va publicar com a segon senzill de l'àlbum Moon Music el 23 d'agost de 2024 mitjançant les discogràfiques Parlophone i Atlantic Records. Al setembre es van publicar les versions espanyola i aràbiga que van comptar amb la col·laboració Tini i Elyanna respectivament.

## Producció

És una cançó d'estil hip hop alternatiu on la lletra gira al voltant de la pregària, la religió, l'amor i la llibertat alhora que expressa les injustícies arreu del món respecte aquests temes. La banda va considerar la inclusió de col·laboradors de diverses regions i cultures per tal de demostrar a través de la cançó que els sentiments expressats per persones diferents són comuns.
A banda de la descàrrega digital, el senzill també es va editar en un vinil reciclat de 12 polzades i un CD també ecològic fabricat bàsicament amb policarbonat reciclat. Aquest format físic contenia quatre versions alternatives de la cançó. Posteriorment, el 13 de febrer de 2025, Coldplay també va publicar una versió amb la cantant índia Jasleen Royal.
Coldplay va estrenar la cançó en el Glastonbury Festival el 29 de juny de 2024 amb Little Simz i Elyanna com a convidats a l'escenari, mentre que els versos de Burna Boy es van emetre per pantalla de fons. La primera interpretació amb tots els col·laboradors la van realitzar en el primer concert de la gira Music of the Spheres World Tour al Croke Park de Dublín el 29 d'agost de 2024, on van estrenar la versió castellana amb la participació de Tini. Un dia abans es van reunir a Grafton Street rodejats dels seus seguidors per interpretar la cançó i filmar el videoclip.

## Crèdits

| Coldplay Guy Berryman – baix Jonny Buckland – guitarra Will Champion – bateria, percussió Chris Martin – cantant, teclats, piano Cordes Bruce White Bryony James Charles Jenson Ellie Stanford Emma Owens Hetty Snell James Douglas Jenny Sacha Jessie Ann Richardson Jordan Bergmans Kerenza Peacock Martyn Jackson Meghan Cassidy Michael Trainor Miles Brett Natalia Bonner Natalie Klouda Patrick Kiernan Richard Pryce Rosie Danvers Sarah Sexton Stephen Morris Tony Woollard Victoria Harrild Zahra Benyounes | Veus addicionals Little Simz Burna Boy Elyanna Tini Denise Carite Dorian Holley Jarrett Johnson Kara Britz Nayanna Holley Neka Hamilton Nelson Beato Stevie Mackey Tècnics Bill Rahko – productor, programador, enginyeria Daniel Green – productor, programador, sintetitzador, enginyeria Ilya Salmanzadeh – productor, teclats, percussió, programador Max Martin – productor, percussió, piano Michael Ilbert – productor, mescles, enginyeria Randy Merrill – masterització Davide Rossi – arranjaments de corda Jake Jackson – enginyeria Jed Rimell – enginyeria Rebecca Horden – enginyeria Ashley Poh – assistència enginyeria Bella Corich – assistència enginyeria Bryant Tan – assistència enginyeria Eric Eylands – assistència enginyeria Francesca Edwards – assistència enginyeria Gianluca Massimo – assistència enginyeria Jed Rimell – assistència enginyeria Leonard Soosay – assistència enginyeria Maxx Iwamasa – assistència enginyeria Miguel Lara – assistència enginyeria Niamh O'Sullivan – assistència enginyeria Rennie Gomes – assistència enginyeria Tomas Crow – assistència enginyeria Wil Jones – assistència enginyeria Tate McDowell – enginyeria addicional |

## Referències

* ↑ Aniftos, Rania. «Coldplay Unveils ‘We Pray’ With Little Simz, Burna Boy, Elyanna & TINI» (en anglès). Billboard, 22-08-2024. [Consulta: 18 febrer 2025].
* ↑ Lee, Anna. «WE PRAY Lyrics And Meaning: Unpacking The Words Behind This Ensemble Hit» (en anglès). magneticmag.com, 29-08-2024. [Consulta: 22 febrer 2025].
* ↑ Hussain, Haya. «‘WE PRAY’ is as defiant and empowering as it is controversial» (en anglès). dailyiowan.com, 03-09-2024. [Consulta: 22 febrer 2025].
* ↑ Williams, Aaron. «Coldplay’s Operatic ‘We Pray’ Little Simz And Burna Boy Manifests Greatness In Adversity» (en anglès). uproxx.com, 22-08-2024. [Consulta: 18 febrer 2025].
* ↑ Zemler, Emily. «Coldplay Tap Little Simz, Burna Boy for Hopeful Single ‘We Pray’» (en anglès). Rolling Stone, 23-08-2024. [Consulta: 18 febrer 2025].
* ↑ «Coldplay invites Palestinian Chilean star Elyanna on stage at Glastonbury Festival» (en anglès). ArabNews.com, 30-06-2024. [Consulta: 26 febrer 2025].
* ↑ Power, Ed. «Coldplay at Croke Park was stadium rock perfection» (en anglès). The i Paper, 30-06-2024. [Consulta: 26 febrer 2025].